《壬申上元有怀金陵旧游》
宋代·贺铸

瓦官大庭千步方，灯如流萤月如霜。
高僧共礼旃檀像，游女来焚薰陆香。
旧国破亡何物在，少年逐乐个侬狂。
别来白社更牢落，回首衡湘春梦长。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。